Du er kalt til frihet

Gal 5.1-Stå derfor fast i den frihet som Kristus har frigjort oss til, og la dere ikke nok en gang binde under trelldommens åk.
Se, jeg, Paulus, sier dere at om dere blir omskåret, kan ikke Kristus være til noe gagn for dere.
Og jeg vitner igjen for hvert menneske som blir omskåret, at han er skyldig til å holde hele loven.

Her peker Paulus på noe viktig. Vi er ikke lenger treller, men er du? Idag er det nok ikke mange som vil omskjære seg, å gå inn i Jødedom med åpne øyne. Men, det er faktisk noen som vil tilbake i religion og menneskelige øvelser.

 Å være fri fra synd, er faktisk det samme som å være fri fra loven. Så fort du blir opptatt av deg selv og dine gode gjerninger, blir du også raskt opptatt av loven. Du begynner å tenke på dine gjerninger og din rettferdighet, og glemmer raskt Guds gjerninger og hans rettferdighet.

Å leve i tro, er å leve i en stadig takknemlighet til Gud, og minne oss på at Jesus ble vår rettferdighet. Å leve i tro er å se at Gud elsker oss, og ønsker felleskap med oss uansett hva vi har gjort. Å leve i tro, er å stå fast i den friheten som Jesus har bestemt oss for, og til å passe oss, så vi ikke havner inn i trelldom/slaveri.

La oss minne hverandre på dette, så snart det nærmer seg Jesu gjenkomst. At vi oppgløder hverandre og heier på hverandre. At vi hjelper hverandre slik at vi holder fast på Jesus og hans fullkomne frelse. Slik at vi blir opptatt med Ham, som er troens opphavsmann og frelser.

Takk Jesus, at han satte oss FRI.